העובדה שמדובר בעבירות חמורות מהווה רק פרמטר אחד מבין מגוון פרמטרים שעל בסיסם נקבע שכר הטרחה. ככלל, ככל שעורך הדין הוא ותיק ובעל הישגים רבים, כך עלותו תהיה גבוהה יותר, וכן ככל שהמקרה יהיה מורכב יותר, ויכלול לימוד של חומרים חקירה רבים יותר – כך גם המחיר יהיה גבוה יותר. כן ניתן לומר שליווי של עורך דין בהליך שלם (שאינו מסתיים בהסדר טיעון), בתיק שבו מיוחסות ללקוח עבירות חמורות, יכול להגיע לסכומים משמעותיים של עשרות רבות של אלפי שקלים ואף מאות אלפי שקלים. אמנם, במרבית המקרים ניתן יהיה לפרוס את הסכומים על פני תקופה ארוכה, אך עדיין מדובר בהוצאה לא מבוטלת.